REPUBLIKA HRVATSKA

DUBROVAČKO-NERETVANSKA ŽUPANIJA

GRAD DUBROVNIK

**OSNOVNA ŠKOLA MARINA DRŽIĆA**

DUBROVNIK, VOLANTINA 6

OIB 77392284322

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA**

**ZA RAZDOBLJE 1.1.2025. – 30.6.2025.**

Osnovna škola Marina Držića posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Škola obavlja djelatnost osnovnoškolskog obrazovanja. Nastava se odvija u jednoj smjeni.

Polugodišnji financijski izvještaji sastavljeni su nakon što su proknjižene sve poslovne promjene, događaji i transakcije za razdoblje siječanj – lipanj 2025., nakon što su obavljena knjiženja u poslovnim knjigama na temelju vjerodostojne knjigovodstvene dokumentacije, a prema propisanom računskom planu i u skladu s financijskim planom odobrenim od nadležnih tijela. Izvještaji su sastavljeni i predani prema odredbama Pravilnika o financijskom izvještavanju u proračunskom računovodstvu (NN, broj 03/15, 93/15, 135/15, 2/17,28/17, 112/18, 126/19, 145/20, 31/21, 37/22) u zakonski određenim rokovima. Obrasci su popunjeni u Registru proračunskih i izvanproračunskih korisnika na obrascima dostupnim u istom.

Člancima 81. do 86. Zakona o proračunu (NN 144/21) propisana je obveza izrade, podnošenja i usvajanja polugodišnjih i godišnjih izvještaja o izvršenju financijskih planova školskih i predškolskih ustanova kao proračunskih korisnika. Sadržaj, izgled i podnošenje izvještaja o izvršenju financijskog plana detaljno su uređeni člancima 30. do 52. Pravilnika o polugodišnjem i godišnjem izvještaju o izvršenju proračuna i financijskog plana (NN 85/23).

Polugodišnji izvještaj o izvršenju financijskog plana proračunskog korisnika sadrži:

* opći dio
* posebni dio
* obrazloženje i
* posebne izvještaje

**I.OPĆI DIO**

**PRIHODI**

Prihodi proračuna za razdoblje siječanj – lipanj 2025. godinu realizirani su u iznosu 1.434.720 € što je 5% manje u odnosu na planirane prihode.

|  |  |  |
| --- | --- | --- |
| **PLAN 1 -12 2025.** | **IZVRŠENJE 1-6 2025.** | **INDEKS** |
| 3.015.150 | 1.434.720 | 47,58 |

U odnosu na godišnji izvorni plan/rebalans koji iznosi 3.015.150 € ostvareno je 47% ukupnih prihoda što odražava balansirano izvršenje plana.

Promatrajući ostvarenje prihoda prema izvorima dana je sljedeća tablica:

|  |  |  |
| --- | --- | --- |
|  | **IZVRŠENJE**  **1-6 2025.** | **STRUKTURA IZVRŠENJA** |
| Izvor: 11 Opći prihodi i primici | 170.676,18 | 11,90% |
| Izvor: 31 Potpore za decentralizirane izdatke | 70.538,27 | 4,92% |
| Izvor: 42 Namjenske tekuće pomoći | 124,69 | 0,01% |
| Izvor: 44 EU fondovi pomoći | 32.029,09 | 2,23% |
| Izvor: 25 Vlastiti prihodi proračunskih korisnika | 10.025,02 | 0,70% |
| Izvor: 49 Pomoći iz državnog proračuna za plaće te ostale rashode za zaposlene | 1.054.641,48 | 73,51% |
| Izvor: 55 Donacije i ostali namjenski prihodi proračunskih korisnika | 96.685,74 | 6,74% |
|  | **1.434.720,47** | **100,00%** |

U strukturi prihoda 76% prihoda odnosi se na prihod izvora 49 - Pomoći iz državnog proračuna za plaće te ostale rashode za zaposlene, 12% čine prihodi izvora 11 - opći primici, 6% su prihodi od donacija i ostali namjenski prihodi, 5% se odnosi na izvor 31 – potpore za decentralizirane izdatke, a 1% su prihodi od pružanja usluga. Vlastiti prihodi ostaruju se pružanjem usluga najma sportske dvorane.

Ostvareni prihodi bilježe manje odstupanje u odnosu na plan na izvorima 11 i 31 upravo zbog promjene u procedurama priznavanja prihoda temeljem ulaska u sustav Riznice 01.01.2025. Naime ulaskom u sustav Riznice prihodi se priznaju temeljem izvršenih plaćanja po proknjiženim obvezama, dok je u prethodnim razdobljima prihod se priznavao temeljem potraživanja za planirane rashode razdoblja, dakle anticipativno.

**RASHODI**

Rashodi proračuna za razdoblje siječanj – lipanj 2025. godinu realizirani su u iznosu 1.634.485 € što je 8% više u odnosu na planirane rashode.

|  |  |  |
| --- | --- | --- |
| **PLAN 1 -12 2025.** | **IZVRŠENJE 1-6 2025.** | **INDEKS** |
| 3.015.150 | 1.634.485 | 54,21 |

U odnosu na godišnji izvorni plan/rebalans koji iznosi 3.015.150 € ostvareno je 54% ukupnih rashoda što detaljnije se obrazlaže kroz analizu prema temeljnim vrstama računovostvenih rashoda.

***Skupina 31 – Rashodi za zaposlene***

Na osnovnim računima u skupini 31 *Rashodi za zaposlene* evidentiraju se plaće za redovan rad, plaće u naravi, plaće za prekovremeni rad te plaće za posebne uvjete rada, ostali rashodi za zaposlene i doprinosi na plaće.Ostali rashodi za zaposlene obuhvaćaju: bonus za uspješan rad, nagrade (jubilarne nagrade, prigodne godišnje nagrade, posebne nagrade, nagrade za ostvarene rezultate rada i sl.), darove (dar u naravi, dar za djecu), otpremnine, naknade za bolest (za bolovanja preko HZZO – a), naknade za invalidnost i smrtni slučaj, regres za godišnji odmor i dr.

Ostvareni su rashodi za zaposlene u iznosu 1.411.928 € odnosno 11% više u odnosu na planirane. Rashodi za zaposlene čine 86% ukupnih rashoda. U ukupnim izvršenim rashodima najveći dio se odnosi na rashode za zaposlene koji se isplaćuju kao pomoći Ministarstva znanosti, obrazovanja i mladih. Ali u ovim rashodima nalaze se i rashodi za zaposlene na projektima koji se financiraju iz Proračuna grada Dubrovnika (Produženi boravak, Dnevni boravak djece s poteškoćama u razvoju, Asistenti u nastavi). Navedeno povećanje posljedica je ukidanja računa 193 – Kontinuirani rashodi budućeg razdoblja temeljem novog Pravilnika o proračunskom računovodstvu i Računskom planu (NN 158/23). Ukidanje podskupine 193 usklađuje sustav s EU Direktivima čime se osigurava da rashodi budu iskazani u razdoblju u kojem su nastali. Povećanje rashoda za zaposlene posljedica je povećanja osnovice za obračun plaća koja je u drugom kvartalu 2025. porasla za 3%.

***Skupina 32 – Materijalni rashodi***

Materijalne rashode čine naknade troškova zaposlenima, rashodi za materijalnu energiju i usluge, rashodi za usluge, ostali nespomenuti rashodi poslovanja. Najznačajnija udio u ovoj skupini čine rashodi za materijal i energiju. Ostvareni su rashodi u iznosu od 202.582 € što je 8% više u odnosu na plan. Povećanje je zabilježeno na naknadama za zaposlene (službena putovanja i prijevoz s posla i na posao), rashodima za energiju (nabavljeno je lož ulje jer su potrebe za istim bile veće o odnosu na planirane), te ostale rashode jer su rashodi za osiguranje imovine primljeni i evidentirani u prvom dijelu godine, a planom je dio rashoda planiran u drugom dijelu godine.

***Skupina 34 – Financijski rashodi***

Ostvareni su rashodi u iznosu 434,29 € € što je 18 % manje u odnosu na plan. Financijski rashodi se odnose na bankarske usluge i zatezne kamate iz poslovnih odnosa. Smanjenje je posljedica prelaska na sustav Riznice odnosno manji obujam izvršenje naloga platnog prometa na transakcijskom računu škole.

***Skupina 37 – Naknade građanima i kućanstvima na temelju osiguranja i druge naknade***

Ostvareni su rashodi u iznosu 11.642,14 € što je 50 % više u odnosu na planirane rashode. Ovu skupinu rashoda čini sufinanciranje cijene prijevoza Udruzi Dva Skalina – posebnog razrednog odjela Škole i za provedba besplatne prehrane učenike te individualni prijevoz roditelja koje financira Ministarstvo znanosti, obrazovanja i mladih.

***Skupina 42 – Rashodi za nabavu proizvedene dugotrajne imovine***

Rashodi za nabavu proizvedene dugotrajne imovine ostvareni su u iznosu 7.899,10 € i manji su za 78% u odnosu na plan radi različite dinamike rashoda u proračunskoj godini (rashodi će se realizirati u drugom dijelu godine). Ovi rashodi se odnose na nabavu uredske udžbenika i knjiga za školsku knjižnicu, opreme za održavanje i zaštitu te uredsku opremu.

U Dubrovniku, 14.07.2025.

Ravnateljica

Veronika Šmanjak, prof.